शीर्षक: ओसामा बिन लादेनचा खात्मा करण्याची मोहीम अशी आखण्यात आली, बराक ओबामांच्या पुस्तकात खुलासा\nवरील काल्पनिक लेखाचे शीर्षक दिल्यास, लेखाची कल्पना करा.\n
बराक ओबामा यांचं आत्मचरित्र

ओसामा बिन लादेनचा माग काढण्याला सर्वोच्च प्राधान्य देऊन या प्रकरणातील प्रगतीचा अहवाल दर महिन्याला देण्यात यावा, अशी आपली इच्छा असल्याचं ओबामा यांनी उपस्थितांना सांगितलं. 

'अ प्रॉमिस्ड लँड' या आपल्या आत्मकथेत ओबामा लिहितात, "9/11 च्या नवव्या स्मृतीदिनाच्या एक दिवसआधी सीआयएचे संचालक लियोन पनेटा आणि त्यांचे सहकारी माईक मॉरल या दोघांनी भेटीची वेळ मागितली. लियोन म्हणाले 'मिस्टर प्रेसिडेंट' ओसामा बिन लादेनविषयी सध्या प्राथमिक माहिती मिळाली आहे.'"

"आपल्या गुप्तहेरांनी अबू अहमद अल कुवैती नावाच्या इसमाला शोधून काढलं आहे. तो अल कायदासाठी संदेशवाहकाचं काम करतो आणि त्याचे ओसामा बिन लादेनशी जवळचे संबंध आहेत. आापले गुप्तहेर त्यांचे फोन आणि रोजच्या हालचालींवर लक्ष ठेवून आहेत आणि ते इस्लामाबादपासून 35 किमी अंतरावर असलेल्या एबोटाबाद शहराच्या बाहेरील भागाच्या एका मोठ्या अंगणापर्यंत पोहोचले आहेत. ते अंगण ज्या परिसरात आहे तो परिसर आणि अंगणाच्या आकारावरून तिथे अल कायदाशी संबंधित कुणीतरी मोठी असामी रहात असावी, असा अंदाज आहे."

अंगणाच्या आत चालणारा 'द पेसर'

दोन महिन्यांनंतर 14 डिसेंबर 2009 रोजी लियोन आणि माईक दोघांनी पुन्हा एकदा ओबामांची भेट घेतली. यावेळी त्यांच्यासोबत सीआयएचे एक अधिकारी आणि एक तज्ज्ञही होते. हे अधिकारी सीआयएचं दहशतवादविरोधी केंद्र आणि अमेरिकेच्या बिन लादेन मोहिमेचे प्रमुख होते. या दोघांनी ओबामा यांना ती सर्व माहिती दिली ज्या आधारे ते एबोटाबादमधल्या त्या घरापर्यंत पोहोचले होते. 

सीआयएचे माजी संचालक लियोन पेनेटा यांनी 'वर्दी फाईट्स' या त्यांच्या आत्मकथेत याविषयीचा उल्लेख करत लिहिलं आहे, "हे अंगण आसपासच्या प्लॉट्सपैकी सर्वांत मोठं होतं. शेजारच्या प्लॉटहून जवळपास आठ पट मोठं. इब्राहिम आणि त्यांचे बंधू या प्लॉटचे मालक होते. मात्र, 1 कोटी रुपयाच्या संपत्तीचे मालक असण्याची त्यांची ऐपत नव्हती. आश्चर्याची बाब म्हणजे प्लॉटचे मालक असूनही इब्राहिम मुख्य घरात न राहता अंगणाच्या आत असलेल्या गेस्ट हाउसमध्ये रहायचे."

ओसामा बिन लादेन इथं राहायचा.

"हे तीन मजली घर होतं. वरच्या मजल्याला एक बाल्कनी होती. मात्र, एक भिंत बांधून ती झाकली होती. बाल्कनीसमोर भिंत कोण बांधतं? या घरात इंटरनेट कनेक्शन नव्हतं आणि लँड लाईन फोनही नव्हता. आम्ही पाळत ठेवून होतो तेव्हा आमच्या लक्षात आलं की कधी-कधी घरातलीच एक व्यक्ती...